Diari Oficial de la Generalitat Valenciana


Sumari del DOGV 3840, del 20-09-2000 (2000/7478)

RESOLUCIÓ de 14 de setembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni de cooperació educativa entre el Consell General del Poder Judicial, la Conselleria de Justícia i Administracions Públiques de la Generalitat Valenciana i la Universitat Cardenal Herrera CEU.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3840

Data del DOGV
:   20-09-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/7478


Data del document
:   14-09-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * Universitat Cardenal Herrera-Ceu
    * cooperació administrativa
    * formació en el lloc de treball
    * poder judicial
    * universitat

RESOLUCIÓ de 14 de setembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni de cooperació educativa entre el Consell General del Poder Judicial, la Conselleria de Justícia i Administracions Públiques de la Generalitat Valenciana i la Universitat Cardenal Herrera CEU. [2000/M7478]
  
Subscrit, després de la tramitació reglamentària, entre el Consell General del Poder Judicial, la Conselleria de Justícia i Administracions Públiques de la Generalitat Valenciana i la Universitat Cardenal Herrera CEU, el 7 de juliol de 2000, un conveni de cooperació educativa, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0509/2000, i que figura com a annex d'aquesta resolució.
  
València, 14 de setembre de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de cooperació educativa entre el Consell General del Poder Judicial, la Conselleria de Justícia i Administracions Públiques de la Generalitat Valenciana i la Universitat Cardenal Herrera CEU.
  
València, 7 de juliol de 2000
  
Reunits
  
D'una banda, el senyor Carlos González Cepeda, conseller de Justícia i Administracions Públiques de la Generalitat Valenciana, autoritzat per a la firma del present conveni per l'acord del Consell de la Generalitat Valenciana en la sessió celebrada el 17 de setembre de 1999.
  
D'una altra, el senyor Francisco Monterde Ferrer, vocal territorial per a la Comunitat Valenciana del Consell General del Poder Judicial, en virtut de l'acord acordat pel ple d'aquest Consell en sessió de 19 de maig de 1999.
  
D'una altra, el senyor José Luis Manglano de Mas, rector de la Universitat Cardenal Herrera CEU.
  
Declaren
  
Primer. Que és interés del Consell General del Poder Judicial col·laborar amb la Universitat Cardenal Herrera CEU en la formació pràctica dels alumnes d'aquesta universitat, per entendre que una formació íntegra dels qui estan destinats a actuar en un moment concret davant dels tribunals redundarà en una major qualitat de l'administració de justícia
  
Segon. Que segons el que prescriu l'article 4.ñ) del Reglament 4/95, de 7 de juny, dels Òrgans de Govern dels Tribunals, les activitats alienes a la funció judicial en els edificis judicials o en les seues dependències no podran dur-se a terme sense l'acord de la Sala de Govern, el de l'administració a qui corresponga la titularitat de l'immoble i el de les altres administracions amb competències concurrents i, en aquest cas, és la Conselleria de Justícia i Administracions Públiques, a través de la Direcció General de Justícia qui té atribuïda la competència en l'administració de béns materials i personals de l'administració de justícia.
  
Tercer. Que la Universitat Cardenal Herrera CEU i la Generalitat Valenciana, a través de la Conselleria de Justícia i Administracions Públiques, manifesten la voluntat d'establir una relació de cooperació en tot allò que facilite la realització de pràctiques formatives per als estudiants universitaris.
  
Quart. Que el Reial Decret 1.845/1994, de 9 de setembre, pel qual s'actualitza el Reial Decret 1.497/1981, de 19 de juny, estableix les directrius generals comunes dels plans d'estudi dels títols universitaris de caràcter oficial i la validesa en tot el territori nacional, tot establint la possibilitat de valorar com a crèdits en el currículum universitari de l'estudiant la realització de pràctiques en empreses i entitats públiques, i també la possibilitat de realitzar pràctiques voluntàries.
  
ACORDEN
  
Subscriure el present conveni de cooperació d'acord amb les següents
  
Clàusules
  
Primera. Aquest conveni té per objecte establir el Programa de Cooperació Educativa entre el Consell General del Poder Judicial, la Generalitat Valenciana i la Universitat Cardenal Herrera CEU, per a la realització de pràctiques formatives, sense relació laboral, en dependències d'òrgans judicials o de la Direcció General de Justícia de la Conselleria de Justícia i Administracions Públiques, per part dels estudiants del Centre d'Estudis Jurídics Sant Pau CEU (CEJ) i de l'Institut d'Estudis Superiors Sant Pau CEU (IES).
  
Les pràctiques tenen com a objecte prioritari l'acostament dels estudiants a la realitat judicial des de la perspectiva dels òrgans que tenen atribuïdes les funcions judicials, de manera que puguen conéixer el funcionament intern i quotidià de les oficines judicials i els materials de tot tipus a partir dels quals els jutges i tribunals dicten les seues resolucions.
  
Segona. Els tipus de pràctiques formatives que realitzen els estudiants del Centre d'Estudis Jurídics i de l'Institut d'Estudis Superiors, a l'empara del present conveni, podran ser pràctiques integrades en els plans d'estudi amb una correspondència en crèdits acadèmics i pràctiques voluntàries sense correspondència en crèdits acadèmics.
  
Les pràctiques es realitzaran en els diversos jutjats i tribunals que la Sala de Govern del Tribunal Superior de Justícia de la Comunitat Valenciana haja designat, tenint en compte en la selecció la càrrega de treball i l'estat del respectiu òrgan judicial.
  
L'accés dels alumnes a tot tipus d'actuacions judicials, es produirà en la mesura que ho permeta la situació del procediment, la seua declaració o no de secret, tot quedant salvaguardat el deure de reserva o sigil i preservada, en tot cas, la identitat dels implicats o les parts.
  
El contingut de les activitats i programa de pràctiques, segons l'especificitat de cada òrgan, serà proposat per la Universitat Cardenal Herrera CEU d'acord amb la comissió de seguiment del conveni i la comissió de pràctiques d'aquest.
  
Per cada pràctica els tutors subscriuran un annex normalitzat, en el qual recolliran les dades referents, entre altres, a l'estudiant, al lloc, a la duració i al període de realització de les pràctiques, a més de les dades identificatives dels tutors i les activitats a realitzar durant la seua vigència.
  
Tercera. Se constituirà una comissió de seguiment del conveni composta pel president del Tribunal Superior de Justícia o magistrat en qui delegue, per un representant de la Direcció General de Justícia de la Conselleria de Justícia i Administracions Públiques i per un representant de la Universitat Cardenal Herrera CEU. Aquesta comissió estarà informada del desenrotllament del conveni, podrà promoure iniciatives de difusió i realitzar un seguiment i avaluació amb una periodicitat com a mínim anual i, si de cas, fer publicitat dels resultats.
  
Quarta. La comissió de seguiment acordarà anualment el nombre d'estudiants que realitzaran les pràctiques, i els programes d'activitats, duració i períodes de realització.
  
Els distints òrgans judicials, la Direcció General de Justícia, o el departament, àrea, òrgan, institució o empresa dependent d'aquesta, rebran els estudiants proposats per la Universitat Cardenal Herrera CEU, d'acord amb els criteris que aquesta prèviament establisca, tenint en compte fonamentalment els interessos i les habilitats que permeten exercir de la manera més adequat la funció requerida. En qualsevol cas, la duració de les pràctiques per estudiant i curs acadèmic, no podrà excedir les limitacions legals establides sobre això.
  
Cinquena. La pràctica de cada estudiant podrà interrompre's, per qualsevol de les parts, per un motiu justificat el qual serà comunicat per escrit i amb una antelació, si fora possible, en el termini de cinc dies des de la interrupció, a la Universitat Cardenal Herrera CEU, la qual ho comunicara, alhora, a les altres parts.
  
Sisena. La Sala de Govern del Tribunal Superior de Justícia de la Comunitat Valenciana, o si de cas, la Direcció General de Justícia de la Conselleria de Justícia i Administracions Públiques de la Generalitat Valenciana, segons la naturalesa de les pràctiques, assignarà un professional que actuarà com a tutor d'aquestes en els termes fixats pel programa corresponent. La Universitat Cardenal Herrera CEU designarà, alhora, un tutor que supervisarà i valorarà la pràctica realitzada per l'estudiant.
  
La Sala de Govern del Tribunal Superior de Justícia, facilitarà als tutors responsables de la Universitat Cardenal Herrera CEU l'accés als locals on els estudiants realitzen les pràctiques, sempre que la visita es realitze pel motius referenciats.
  
Setena. La Universitat Cardenal Herrera CEU es compromet a facilitar als professionals i funcionaris de l'administració de justícia l'accés als fons documentals i biblioteques dependents d'aquesta.
  
Vuitena. Las parts que subscriuen no adquiriran altres obligacions ni compromisos que els que aquest document indica. En particular no derivarà cap obligació de caràcter laboral, en mancar d'aqueixa condició la relació que s'estableix en quedar cobertes les contingències d'aqueixa índole per l'assegurança escolar d'accident (en el cas de les pràctiques integrades en el pla d'estudis) o per la pòlissa d'accidents finançada per l'alumne en pràctiques (per a les no integrades en el pla d'estudis).
  
Novena. La Direcció General de Justícia en l'àmbit de la seua competència, serà l'òrgan encarregat de la firma dels documents necessaris per a l'execució del present conveni, d'acord amb les condicions establides.
  
Deu. El present conveni de cooperació educativa estarà vigent per al curs acadèmic 1999/2000 (i s'entén per tal el període comprés entre octubre i setembre, ambdós inclosos), i es prorrogarà automàticament cada curs, excepte denúncia expressa per qualsevol de les parts, la qual serà comunicada per escrit a les altres parts, abans del primer de juny del corresponent curs acadèmic.
  
I en prova de conformitat, les parts firmen el present conveni per triplicat exemplar en el lloc i la data susdits.
  
Pel Consell General del Poder Judicial,
  
FRANCISCO MONTERDE FERRER
  
Per la Conselleria de Justícia i Administracions Públiques,
  
CARLOS GONZÁLEZ CEPEDA
  
Per la Universitat Cardenal Herrera CEU,
  
JOSÉ LUIS MANGLANO DE MAS